Galileo (navigačný systém)

Galileo je globálny navigačný satelitný systém (GNSS) vytvorený Európskou úniou prostredníctvom Európskej vesmírnej agentúry (ESA) a prevádzkovaný Agentúrou Európskej únie pre vesmírny program (EUSPA). Jeho sídlo je v Prahe v Česku, s dvoma pozemnými operačnými centrami v Oberpfaffenhofene v Nemecku (riadenie satelitov) a vo Fucine v Taliansku (poskytovanie navigačných údajov). Projekt v hodnote približne 10 miliárd eur začal poskytovať navigačné služby v obmedzenom rozsahu v roku 2016. Pomenovaný je po talianskom astronómovi Galileovi Galileim.

 Vlastnosti systému 
náhľad|GALILEO navigačný systém
Systém pozostáva z 26 operačných družíc, obiehajúcich vo výške približne 23 tisíc kilometrov nad povrchom Zeme po dráhach so sklonom 56° k zemskému rovníku v troch rovinách, vzájomne voči sebe posunutých o 60° (uzlovej priamky). Ďalšie tri družice, po jednej v každej rovine, budú tvoriť operačnú zálohu na obežnej dráhe, aby systém mohol byť pri technickom výpadku ktorejkoľvek družice okamžite doplnený na plný počet.

Mal by poskytovať:
 Vyššiu presnosť (v porovnaní s existujúcimi navigačnými systémami) dostupnú všetkým používateľom
 Väčšie pokrytie signálom družíc obiehajúcich na vyšších obežných dráhach. Z tejto výhody bude ťažiť napríklad Škandinávia, ako najsevernejšia európska oblasť.
 Galileo by sa mal stať spoľahlivým, verejnosti celosvetovo dostupným satelitným navigačným systémom, využiteľným súčasne európskymi štátmi aj pre vojenské účely.

 Služby 

Galileo prinesie tri druhy kvality služieb.

 Open Service (OS) bude pre každého zdarma. Jeho signály budú využívať 2 pásma:1 1641 214 MHz a 1 5631 591 MHz. Prijímače budú mať horizontálnu presnosť lepšiu ako  a vertikálnu lepšiu ako  (alebo horizontálne pod  a vertikálne pod  pri použití jedného pásma). Pretože bolo dosiahnutej dohody o kompatibilite s americkým systémom, budúce prijímače navyše budú zároveň využívať aj GPS.
 Šifrovaný Commercial Service (CS) bude spoplatnený a poskytne presnosť lepšiu ako . V kombinácii s pozemnými stanicami môže dosiahnúť presnosť až . Bude využívať tri pásma – dve použité OS a navyše 1 2601 300 MHz.
 Šifrované Public Regulated Service (PRS) a Safety of Life Service (SoL) poskytnú presnosť podobnú OS. Budú však odolnejšie proti rušeniu a budú schopné detegovať problémy do 10 sekúnd. Využívať ich budú ozbrojené zložky a dopravcovia, pre ktorých by strata presnosti mohla ohroziť ľudské životy (riadenie letovej prevádzky…).

Okrem uvedených navigačných služieb budú družice systému Galileo poskytovať aj služby núdzovej lokalizácie v rámci celosvetovej družicovej záchrannej služby Sarsat/Kospas. Oproti nej družice oznámia stroskotancovi, že jeho signály boli zachytené a lokalizované.

 Pôvod názvu 
Projekt bol pomenovaný podľa významného talianskeho vedca Galilea Galileiho, ktorý sa okrem iného zaujímal aj o problémy námornej navigácie.

 História realizácie 
Dňa 28. decembra 2005 bola do vesmíru vyslaná prvá technologická navigačná družica pre testovanie komponent tohto systému, pomenovaná Giove-A. Vyniesla ju z kazašského kozmodrómu Bajkonur ruská raketa Sojuz-FG/Fregat.

 Referencie 

 Pozri aj 
 GPS – americký navigačný systém
 GLONASS – ruský navigačný systém.
 BeiDou – čínsky navigačný systém
 geocaching

 Iné projekty 

 Externé odkazy 

 Galileo na webe Agentúry Európskej únie pre vesmírny program (EUSPA)
 Galileo GNSS – spravodajský portál o systéme Galileo



Kategória:Satelitné navigačné systémy
Kategória:Európska vesmírna agentúra